ژاپونیا قورو اؤزونو ساوونما قوه‌لری (GSDF) و امریکا دنیز پیاده لری ژاپونیانین گونئی- باتی سینداکی اوجقار آدا‌لاری‌نین ساوونماسینی احاته ائدن بیرگه حربی تعلیم‌لر کئچیریر.
مانوردا ایکی اؤلکه‌دن آمفیبی عنصورلاری و " اسپری" تیپ‌لی اوچاق لار ایشتیراک ائدیر.
ژاپونیا قورو اؤزونو ساوونما قوه‌لری (GSDF) و امریکا دنیز پیاده لری کورپوسونون تخمینن 1700 امکداشی‌نین ایشتیراک ائتدیگی ایللیک گئنیش میقیاس‌لی "دمیر یومروق" تعلیمی‌نین مارسین 12-دک داوام ائتمه‌سی پلانلاشدیریلیر.
حربی تعلیم کاگوشیما ایالتینده‌کی توکونوشیما و کیکاجیما آدا‌لاری، ائله‌جه ده ژاپونیانین تایوان بوغازینا ان یاخین بؤلگه‌سی اولان اوکیناوا آداسینی احاته ائدیر.
